Toscane

Toscane (Italioans: Toscana), is e regio in centraal Italië met en ippervlak van 22.990 km² en bykan 3,8 miljoen inweuners. D' oofdstad is Firenze. Toscane is gekend vo ze landschapp'n, geschiedenisse en kunst, mè belangryke musea lik 't Uffizi en 't Palazzo Pitti. Zeevn plekkn in Toscane zyn erkend lik Weirelderfgoed: 't historisch center van Firenze (1982), 't center van Siena (1995), 't pling met de kathedroale en torre van Pisa (1987), 't center van San Gimignano (1990), 't center van Pienza (1996), de streke Val d'Orcia (2004), en de Villa's van de Medici (2013). Toscane et ook mêer of 120 beschermde nateurreservoatn. Geografie Toscane grenst an Ligurië in 't nôordwestn, Emilia-Romagna in 't nôordn, Umbrië in 't ôostn en Lazio in 't zuudôostn. In 't westn ligt de Tyrreensche Zêe met den Toscoanschn Archipel woavan dat Elba 't grotste eiland is. Administratieve indêelienge De regio Toscane is ingedêeld in 9 provinsjes en êen metropolitane stad: